《舟暮对秋山有感》
明代·郭之奇

清溪含素秋，荡漾令人愁。如何碧山色，萧条对此流。

霜叶飞斜照，疏烟萦晚洲。坐对兰馨远，兼叹桂枝樛。

沿芳空有怨，攀援未能留。伤心榛棘满，丛薄共回揫。

虽分苍与翠，莽没非所求。日暮不自聊，蟪蛄鸣啾啾。

作者简介：郭之奇（1607年－1662年），字仲常，号菽子，又号正夫、玉溪。广东揭阳县榕城东门（今广东揭阳市榕城区）人。为南明大臣，历任南明文渊阁大学士加太子太保（相当宰相）兼吏部尚书、兵部尚书，率军转战闽粤滇黔抗清，于顺治十八年（1661年）在广西桂林为清将韦永福所俘，翌年殉国。清乾隆四十一年（1776年）追谥忠节。